OpenLLM-France/wikimedia huggingface dataset:
# Indicacions de precaució del GHS

Les indicacions de precaució formen part del Globally Harmonized System of Classification and Labeling of Chemicals (Sistema mundialment harmonitzat de classificació i etiquetatge de productes químics, o GHS). Tenen la finalitat de formar un conjunt de frases estandarditzades que donen consells sobre el correcte maneig de les substàncies químiques i mescles, que pot ser traduït a diferents idiomes. Per tant, serveixen al mateix propòsit que les frases S, que estan destinades a ser substituïdes.
Els indicacions de precaució són un dels elements clau per a l'etiquetatge dels envasos en el marc del GHS, juntament amb:
* una identificació del producte;
* un o més pictogrames de perill (quan sigui necessari)
* una paraula d'advertència - ja sigui Perill o Precaució - quan sigui necessari
* indicacions de perill, que indica la naturalesa i grau dels riscos plantejats pel producte
* identitat del proveïdor (que podria ser un fabricant o un importador)
Cada declaració de precaució es designa per un codi, començant amb la lletra P i seguit de tres dígits. Les declaracions que corresponen als perills relacionats estan agrupats per nombre de codi, de manera que la numeració no és consecutiva. El codi s'utilitza per a fins de referència, per exemple, per ajudar amb les traduccions, però és la frase real la que ha d'aparèixer en les etiquetes i fitxes de dades de seguretat. Algunes frases de precaució són combinacions, indicades per un signe més "+". En diversos casos, hi ha una opció de fraseologia, per exemple "Evitar respirar pols/fum/gas/boira/vapors/aerosol": el proveïdor o agència reguladora ha de triar la redacció apropiada per al producte en qüestió.

## Referències

* ↑ El Nacions Unides ha publicat la llista d'indicacions de perill del GHS en tots els idiomes oficials de les Nacions Unides (àrab, xinès, anglès, francès, rus, espanyol): que es pot trobar a l'Annex 3 del GHS Rev.2 per a l'idioma corresponent.
* ↑ Una llista de les traduccions a tots els idiomes oficials de la Unió Europea es poden trobar a l'Annex IV de la Reglament CLP, en les pàgines 210–324 de la versió oficial en idioma anglès de les normes.
* ↑ Part 1, section 1.4.10.5.2, GHS Rev.2
* ↑ Part 1, section 1.4.10.5.2(c)(ii), GHS Rev.2
# Orai

Orai(hindi:उरई) és una ciutat i municipalitat d'Uttar Pradesh, capital del districte de Jalaun (a la divisió de Jhansi) i del tehsil d'Orai. Està propera a Kanpur i a Jhansi, a 25° 59′ N, 79° 28′ E﻿ / ﻿25.98°N,79.47°E﻿ / 25.98; 79.47. Consta al cens del 2001 amb 139.444 habitants. El 1901 tenia 8.458 habitants. Fou designada capital del nou districte de Jalaun el 1839 per la seva posició a la carretera entre Kanpur i Saugor, i era només un grup de cabanes. La municipalitat es va formar el 1871.

## Llocs interessants

* Mansa Puran Hanuman Mandir
* Siddh vinayk ganpati peetham (badi holi sthan)
* Mansan Mata Mandir, Tilak Nagar
* Gurudawara Singh sabha, Rath Road
* Radha Krisna Madir, Galla Mandi
* Sankata Mata Mandir, Rath Road
* Thadeshwari Mandir,New Patel Nagar
* Sankat Mochan Mandir
* Hulki Mata Mandir
* Badi Mata Mandir
* Sheetla Mata Mandir
* Badi Masjid, Azad Nagar
* Jama Masjid, Ballabh Nagar
* Amar Jyoti Niwas (església catòlica des de 1995)
* Shiv Mandir, Shanti Nagar
* Tri Mandir, Kurmi Colony
* Madarasa Jamia Farooqiya-Bashirul-Uloom
* Chacha ji ki Samadi
* Beri Baba ki Mazar
* Maa Kali Sidhapith, Marora
* Chitragupta mandir
* Laxmi mandir
* Mukundeshwara mandir

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Enllaços externs

* Orai
# Lluís de Württemberg

Lluís de Württemberg (alemany: Ludwig von Württemberg) (Trzebiatów, 30 d'agost de 1756 - Kirchheim unter Teck, 20 de setembre de 1817) fou duc de Württemberg, amb el tractament d'altesa reial.
Nat el dia 30 d'agost de 1756 a la ciutat de Trzebiatów, actualment Polònia, essent fill del duc Frederic II Eugeni de Württemberg i de la marcgravina Frederica de Brandenburg-Schwedt. Per via paterna era net del duc Carles I Alexandre de Württemberg i de la princesa Maria Augusta de Thurn und Taxis; mentre que per via materna ho era del marcgravi Frederic Guillem de Brandenburg-Schwedt i de la princesa Sofia Dorotea de Prússia.
El dia 28 d'octubre de 1784 contragué primeres núpcies amb la princesa Maria Anna Czartoryska, membre d'una de les més destacades famílies de la noblesa polonesa. La parella tingué un únic fill:
Lluís i Maria Anna es divorciaren el 1793. Lluís es tornà a casar el dia 28 de gener de 1797 amb la princesa Enriqueta de Nassau-Weilburg, filla del príncep Carles Cristià de Nassau-Weilburg i de la princesa Carolina d'Orange-Nassau. La parella tingué els següents fills:
Lluís morí a Kirchheim unter Teck (Baden-Württemberg) el dia 20 de setembre de 1817 a l'edat de 61 anys.

## Bibliografia

* Arnold McNaughton: The Book of Kings: A Royal Genealogy, Londres (1973)
* Hugh Montgomery-Massingberd: Burke's Royal Families of the World, Londres (1977)

## Enllaços externs

* The peerage
* Casa de Württemberg Arxivat 2007-11-19 a Wayback Machine.
* Casa de Nassau-Weilburg Arxivat 2009-04-04 a Wayback Machine.
# Newmarket (Suffolk)

Newmarket és un poble i parròquia civil de Forest Heath, Suffolk, Anglaterra. Té una població de 20.946 habitants.

## Referències

* ↑ (anglès)«Newmarket». City Population. [Consulta: 21 maig 2018].
# Mut-Aixkur

Mut-Aixkur o Mut-Aškur, va ser rei d'Assíria, fill i successor d'Ixme-Dagan I. No consta a la Llista dels reis d'Assíria, però sí en altres fonts.
Era fill del rei d'Assíria Ixme-Dagan I. La Llista dels reis d'Assíria diu que després d'Ixme-Dagan I va regnar Assurdugul, però les Cròniques Mesopotàmiques diuen que van ser reis Mut-Aixkur i després d'ell, Rimuix, i encara després Asinum. Les Tauletes de Mari confirmen el govern de Mut-Aixkur.
No és segur el seu govern a Assur i alguns erudits només accepten que ell i els seus dos successors van regnar només sobre Ekal·latum. El seu pare hauria mort el 1762 aC segons sembla per les Tauletes de Mari, però segons les llistes hauria governat uns quaranta anys. Això retarda normalment la seva pujada al poder a les cronologies tradicionals fins potser el 1740 aC. Però el descobriment del nom d'un successor abans desconegut (Rimuix), que junt amb el seu regnat haurien governat prop de 30 anys (29) portaria realment l'inici del seu govern aproximadament a l'any 1760 aC fins al 1740 aC i el seu successor Rimuix (Re-mu...?) hauria governat del 1740 aC al 1730 aC.
El seu pare va pactar el seu casament amb el rei Zaziya, que no seria el rei de Qabra o el rei de Turukku, sinó un sobirà hurrita. Ixme-Dagan sembla que estava malalt i va decidir preparar la successió. Va anar a Babilònia per obtenir suport pel seu fill Mut-Aixkur, al que va deixar al càrrec del govern. Mut-Aixkur va desafiar a Karana des de Razama del sud amb 2000 babilonis i 2000 tropes pròpies i va demanar ajut a Eixnunna però no va aconseguir res. Atamrum d'Allahad finalment, amb l'ajut d'un partit local d'Ekal·latum, es va apoderar de la ciutat i va posar al tron a un desconegut de nom Hammutar com a vassall seu. Però Atamrum al seu torn era vassall d'Elam i Ixme-Dagan va demanar a Hammurabi de Babilònia un tresor per convèncer el rei d'Elam, sobirà d'Atamrum, que havia d'ordenar al seu vassall deposar a Hammutar. Hammurabi va obtenir els diners d'un temple i aquest botí va ser enviat com a "regal" (suborn) al rei d'Elam, que va ordenar restaurar a Mut-Aixkur i va poder succeir al seu pare, però en endavant (fins potser el 1595 aC) Assíria estarà sota vassallatge de Babilònia.

## Referències

* ↑ Glassner, Jean-Jacques. Mesopotamian Chronicles. Society of Biblical Literature, 2004, p. 88. ISBN 1589830903.
* ↑ Karen Radner. «Rimu[š]». A: Reallexikon der Assyriologie und Vorderasiatischen Archäologie 11: Prinz, Prinzessin - Samug. Walter de Gruyter, 2008, p. 371.
* ↑ Ulla Koch-Westenholz. Babylonian Liver Omens: The Chapters Manzazu, Padanu, and Pan Takalti of the Babylonian Extispicy Series Mainly from Assurbanipal's Library. Museum Tusculanum, 2000, p. 394.
* ↑ A. K. Grayson. Assyrian Royal Inscriptions, Volume 1. Otto Harrassowitz, 1972, p. 29–30.

## Bibliografia

* Thoughts of Zimri-Lim
# Riu Vorónej

El riu Vorónej (en rus Воронеж) és un riu que passa per la part meridional de la Rússia europea, per les províncies de Tambov, de Lípetsk i de Vorónej. És un afluent del riu Don en el curs alt. Té una llargària de 342 km i una superfície de 21.600 km². Passa per dues grans ciutats, Lípetsk i Vorónej.

## Geografia

El Vorónej neix de la confluència del Lesnoi Vorónej i del Polnoi Vorónej, a la part occidental de l'óblast de Tambov, a 10 km al sud de Mitxúrinsk.
En un primer tram el riu es dirigeix cap al nord-oest, per on entra a l'óblast de Lípetsk a la part oriental. Més endavant rep per la dreta el riu Stanóvaia i després gira al sud. Passa per Dobroie i arriba al pantà de Matirskóie, on es troba Lípetsk. Per l'esquerra, poc després del pantà, rep el Matira i segueix cap al sud, per on entra a l'óblast de Vorónej a la part septentrional. Passa per la ciutat de Ramony i rep per l'esquerra l'Úsman. Més endavant arriba a Vorónej. A 12 km d'aquesta ciutat desemboca per l'esquerra al riu Don en el seu curs alt.
# 26 aC
## Esdeveniments
### Àsia

* La dinastia Satavahana substitueix la dinastia Kanva i les normes en la part oriental de l'Índia.

### Imperi romà

* Fundació de Portus Victoriae Iuliobrigensium (actual Santander) pels romans durant els Guerres càntabres
* Fundació de colònia Iulia Illici Augusta (actual ciuyay d'Elx) pels romans.
* Cleopatra Selene es casa amb Juba II i com a regal de boda August la fa reina de Mauritània.
* Tiridates conquereix Imperi Part
* Roma pren el control del nord de la península Ibèrica en les campanyes del cèsar August. Els càntabres són derrotats a la muntanya Vindio i Lance, capital dels àsturs és conquerida.

## Referències

* ↑ Monge Marigorta, José Antonio «Els ibers contra Roma: aliats i rebels» (en castellà). Historia. National Geographic. RBA [Barcelona], 90, pàg. 98. ISSN: 1696-7755d.
# Boniches

Boniches és un municipi de la província de Conca, a la comunitat autònoma de Castella-La Manxa.

## Administración

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | | | 19/04/1979 |
| 1983 - 1987 | | | 28/05/1983 |
| 1987 - 1991 | | | 30/06/1987 |
| 1991 - 1995 | | | 15/06/1991 |
| 1995 - 1999 | | | 17/06/1995 |
| 1999 - 2003 | | | 03/07/1999 |
| 2003 - 2007 | Luis Molina Rodrigo | PP | 14/06/2003 |
| 2007 - 2011 | Luis Molina Rodrigo | PP | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 5 març 2021].
# Orcuttia

Orcuttia és un gènere de plantes de la subfamília de les cloridòidies, família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Orcuttia mucronata Crampton
* Orcuttia pilosa Hoover o Orcuttia californica C.R. Orcutt 1886
* Orcuttia tenuis Hitchc.

## Enllaços externs

* Informació taxonòmica
# Leslie Valiant

Leslie Gabriel Valiant, nascut el 28 de març de 1949, és un informàtic teòric britànic.

## Educació

Valiant Va ser educat en el King's College, Cambridge, Imperial College de Londres i la Universitat de Warwick, on va rebre un Ph.D. en ciències de la computació el 1974. Educat al King's College, Cambridge, Imperial College London i la Universitat de Warwick on va rebre el seu Ph.D. en ciències de computació el 1974.

## Carrera

Va començar dictant classes a la Universitat Harvard el 1982 i actualment és un T. Jefferson Coolidge Professor de Ciències de Computació i Matemàtiques Aplicades al Harvard School of Engineering and Applied Sciences. Abans de 1982 va ensenyar a més en la Universitat Carnegie Mellon, a la Universitat de Leeds, i a la Universitat d'Edimburg. El 2010 Valiant rep el Premi Turing.

## Investigació

Valiant és reconegut mundialment pel seu treball en ciències de la computació. Entre les seves principals contribucions a la complexitat computacional, es troba la seva introducció de la notació de Numeral-P-complet per explicar per què els problemes d'enumeració són intractables. També va introduir el model d'aprenentatge automàtic PAC, que va contribuir al desenvolupament d'aquesta teoria, i el concepte d'algoritmes hologràfics. Leslie Valiant també treballa en neurociència computacional, especialment en la comprensió de la memòria i l'aprenentatge.

## Premis i honors

Va rebre el Premi Nevanlinna el 1986, el Premi Knuth el 1997, i el premi atorgat per la EATCS el 2008. És membre de la Royal Society de Londres, de l'American Association for Artificial Intelligence, i de l'Acadèmia Nacional de Ciències dels Estats Units.
Un dels seus articles més significatius, escrit juntament amb Vijay Vazirani, demostra que si UNIQUE-SAT ∈ P, aleshores es compleix que NP = RP.
Valiant va rebre el Premi Turing de l'ACM, el 2010" per les seves transformadores contribucions a la teoria de la computació, inclosa la teoria de l'aprenentatge probable, aproximadament correcta, la complexitat de l'enumeració i de la computació algebraica, i teories de la computació paral·lela i distribuïda."

## Referències

* 1 2 3 Leslie Valiant al Mathematics Genealogy Project.
* ↑ Valiant, Leslie; Vazirani, V.V.. NP is as easy as detecting unique solutions. DOI 10.1016/0304-3975(86)90135-0.
* ↑ David Peleg The EATCS Award 2008 - Laudatio for Professor Leslie Valiant European Association of Theoretical Computer Science.
* ↑ Josh Fishman "‘Probably Approximately Correct’ Inventor, From Harvard U., Wins Turing Award" Chronicle of Higher Education March 9, 2011.
* ↑ ACM Turing Award Goes to Innovator in Machine Learning ACM Computing News

## Enllaços externs

* DBLP:Leslie G. Valiant.
* Pàgina oficial (Inclou fotografies).
* Premi EATCS 2008 Arxivat 2008-07-04 a Wayback Machine..
* Premi Turing 2010
# Hooper

* No s'ha de confondre amb Hopper.
«Hooper» té aquests significats:
* Toponímia:
** Hooper (Colorado)
** Hooper (Nebraska)
** Hooper (Utah)
** Hooper Bay població dels Estats Units a l'estat d'Alaska
* Biografies:
** Damien Hooper (Toowoomba, Queensland, 1992), boxador de la categoria pes lleuger australià
** David Vincent Hooper (Reigate, Surrey, 1915 – 1998), jugador i escriptor d'escacs anglès
** Tom Hooper (Londres, 1972), director de cinema britànic d'origen australià
** Tobe Hooper (Austin, Texas, 25 gener de 1943), director de cinema estatunidenc
* Cinema:
** Hooper, l'increïble, pel·lícula de Hal Needham del 1978
# Newport

* Per a altres significats, vegeu «Newport (desambiguació)».
Newport (en gal·lès Casnewydd) és una ciutat gal·lesa dels comtats històrics de Monmouthshire/Gwent, que des del 1996 forma una Autoritat Unitària pròpia. Es troba a la badia de Bristol, al sud-est de Gal·les i prop de la frontera amb Anglaterra.
Es va expandir enormement durant el segle xix a causa de la indústria minera i el trànsit dels seus ports. El juny de 2002, Newport obtingué l'estatut de ciutat per part d'Elisabet II. Al cens de l'any 2001 la població de Newport era de 137.017 habitants, que havien augmentat fins a 139.600 (estimació) el 2005, de manera que és la tercera ciutat més gran de Gal·les rere Cardiff i Swansea

## Fills il·lustres

* John Rogers Thomas (1830-1896), pianista, compositor i pedagog musical.

## Enllaços externs

* Newport City Council (anglès)
* Newport Unlimited (anglès)
# Renilla reniformis

Renilla reniformis és una espècie de cnidari antozou de l'ordre del pennatulacis. Es troba, prou sovint, arrossegada per les ones a les platges del nord-est de Florida, en general després de bufar vents del nord-est. També es poden trobar habitant a la zona intermareal totalment enterrada a l'arena. El seu depredador és el llimac de mar de ratlles Armina tigrina.

## Estructura

Renilla reniformis és un conjunt de pòlips amb diferents formes i funcions. Hi destaquen: un pòlip únic, un gegant de fins a dues polzades de llarg, que n'és l'ancoratge (peduncle). Aquest peduncle es pot estendre per a ancorar millor la colònia al substrat.
Renilla reniformis porta moltes petites anemones, que són els pòlips d'alimentació, anomenats autozoides. Un grup de pòlips tentaculars formen una vàlvula que s'encarrega de l'eixida i entrada d'aigua a la colònia: això permet alliberar l'aigua per desinflar la colònia. Si la colònia està en una barra d'arena durant la marea baixa, en general es desinfla i es cobreix amb una fina capa de sorra llotosa. Els petits punts blancs entre els pòlips d'alimentació són els pòlips sifonozoides, que hi actuen com bombes per inflar o desinflar la colònia.
Els pòlips d'alimentació secreten un moc apegalós, per atrapar organismes menuts suspesos en l'aigua.
La rigidesa de la colònia i el color violat provenen de la presència d'espícules de carbonat de calci en els teixits dels pòlips.

## Distribució

Renilla reniformis es troba des de la costa de Carolina del Nord de Florida, i del mar Carib fins a les costes del Brasil. A diferència de Renilla muelleri, que no apareix al golf de Mèxic. També podem trobar Renilla a les costes d'Uruguai, com ara a la desembocadura del riu de la Plata, i a les costes atlàntiques.

## Bioluminescència

Renilla reniformis és notablement bioluminiscent quan se la molesta, a causa de la interacció entre una luciferasa (Renilla-luciferina 2-monooxigenasa) i una proteïna verda fluorescent, les molècules que han esdevingut extremament importants per a la ciència biològica moderna.

## Referències

* ↑ Bight. S. T. DeVictor & S. L. Morton Renilla reniformis (Pallas, 1766) in Guide to the Shallow Water (0-200 m) Octocorals of the South Atlantic, 2007.
* ↑ Barnes, Robert, D. (1985): Zoología de los invertebrados. Editorial Interamericana S.A. México. D.F. 1159p. ISBN 968-25-0815-0.
* ↑ Voss, Gilbert L.: Order Pennatulacea. In: Seashore life of Florida and the Caribbean, S. 42, Mineola, N.Y: Dover 2002, ISBN 0-486-42068-X.
* ↑ Shimomura O, Johnson FH «Chemical nature of bioluminescence systems in coelenterates». Proc. Natl. Acad. Sci. U.S.A., 72, 4, 01-04-1975, pàg. 1546–9. DOI: 10.1073/pnas.72.4.1546. PMC: 432574. PMID: 236561.
* ↑ Failla Siquier, Gabriela. 2010: Medusas y peines de mar. Almanaque 2010.
* ↑ Muy Interasanste: Osamu Shimomura: "Entender por qué algunos animales emiten luz es clave para la ciencia"

## Enllaços externs

* Wisegeek: Sea pansy
* Youtube: My Sigui Pansy Suspension-Feeding!
* http://www.scielo.cl/pdf/imar/v27/art13.pdf
# 269 aC

El 269 aC va ser un any del calendari romà prejulià. Durant la República i l'Imperi Romà, era conegut com a any del consolat de Gal i Píctor (o, més rarament, any 485 ab urbe condita). L'ús del nom «269 aC» per referir-se a aquest any es remunta a l'alta edat mitjana, quan el sistema Anno Domini va ser el mètode de numeració dels anys més comú a Europa.

## Esdeveniments
### Índia

* Coronament d'Aixoka, tercer emperador de l'Imperi Màuria a l'Índia, una figura important en la història del Budisme.

### República de Roma

* Aquest any són elegits cònsols Quint Ogulni Gal i Gai Fabi Píctor. Ogulni fa la guerra als picentins, que no acaba fins a l'any següent. En el seu consolat, per primera vegada s'encunya plata a Roma.

## Naixements

* Àtal I de Pèrgam. Rei de Pèrgam del 241 aC al 197 aC.

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Smith, Vincent Arthur. Rulers of India : Asoka, the Buddhist emperor of India. Londres: Clarendon Press, 1909, p. 23.
* ↑ Titus Livi. Epítom, XV
* ↑ Plini el Vell. Naturalis Historia, XXXIII, 13
* ↑ Polibi. Història, XVIII, 41
# Bonifaci

Bonifaci és el nom dels següents personatges:
* Papa Bonifaci I
* Sant Bonifaci II, Papa
* Bonifaci III, Papa
* Sant Bonifaci IV, Papa
* Bonifaci V, Papa
* Bonifaci VI, Papa
* Bonifaci VII, Papa
* Bonifaci VIII, Papa
* Bonifaci IX, Papa
* Sant Bonifaci de Lausana
* Sant Bonifaci de Tars
* Sant Bonifaci de Cartago
* Sant Bonifaci d'Adrumetum
* Sant Bonifaci màrtir
* Sant Bonifaci de Roma
* Sant Bonifaci d'Escòcia
* Beat Bonifaci de Savoia
* Bonifaci de Fulda, apòstol d'Alemanya
* Bonifaci I de Toscana
* Bonifaci II de Toscana
* Bonifaci III de Toscana
* Bonifaci I de Montferrat
* Bonifaci II de Montferrat
* Bonifaci III de Montferrat
* Bonifaci IV de Montferrat
* Bonifaci d'Àfrica, comes romà i sobirà d'Àfrica
* Bonifaci de Savona, senyor italià del segle xi tronc dels marquesos d'Incisa, Saluzzo, Busca, Ceva, Cortemiglia, Savona, Carretto i Loreto.
* Bonifaci (família), família veronesa que va produir alguns pintors notables.
* Bonifaci, nom usat per la família d'escultors Bonifaç.
* Bonifaci de Castel·lana, trobador
# Orcuttia pilosa

L'espècie Orcuttia pilosa o Orcuttia californica pertany a la família de poàciess. És endèmica de l'extrem oriental dels EUA. És una planta d'hàbit graminoide, anual.
L'estat de conservació d'aquesta planta és de risc baix a Califòrnia. Floreix de maig a setembre.
# Incursió a Russe

La incursió a Russe va ser la primera acció naval que va tenir lloc al Front de Romania durant la Primera Guerra Mundial. Va tenir lloc el primer dia de la campanya, el 27 d'agost de 1916, al mateix temps que les tropes romaneses travessaven la frontera per anar cap a Transsilvània, llavors part d'Àustria-Hongria.

## L'atac

Durant la nit del 27 d'agost de 1916, tres vaixells torpediners romanesos (l'antic Rândunica de 10 tones i els bucs del servei hidràulic convertits, Bujorescu i Catinca, cadascun armats amb dos torpedes en carros de fusta) van atacar la flotilla austrohongaresa del Danubi estacionada al port búlgar de Russe, formada per cinc monitors fluvials i quatre vaixells fluvials armats.
L'objectiu era enfonsar un dels monitors, però l'atac va fracassar en el seu propòsit immediat, ja que només van poder enfonsar una barcassa carregada de combustible (pel Rândunica, comandada pel capità Niculescu Rizea) i danyar un moll amb un altre torpede.
A causa d'aquest atac, la flotilla austrohongaresa del Danubi (comandada per Karl Lucich) es va retirar 130 km a l'oest al llarg del Danubi, i es va aturar a Belene. Posteriorment, els austrohongaresos van prendre mesures defensives.

## Conseqüències

Els tres tripulants del Rândunica van ser rebuts com a herois a Bucarest.
Els vaixells de guerra austrohongaresos retirats no van poder interferir a la posterior batalla de Tutrakan.

## Referències

* ↑ Cristian Crăciunoiu, Romanian navy torpedo boats, Modelism, 2003, p. 52
* ↑ Michael B. Barrett, Prelude to Blitzkrieg: The 1916 Austro-German Campaign in Romania, p. 6
* ↑ Rumanian Review, Volume 51, Issues 1-9, Europolis Pub., 1996, p. 138
* ↑ Raymond Stănescu, Cristian Crăciunoiu, Marina română în primul război mondial, pp. 73-76 (in Romanian)

## Vegeu també

* Bulgària durant la Primera Guerra Mundial